**ELŐTERJESZTÉS**

Mórágy Község Képviselő - testületének 2020. január hó 21. nap

rendes/rendkívüli testületi ülésére

|  |  |
| --- | --- |
| Tárgy: | Mórágy Község Szervezeti és Működési Szabályzatáról szóló 12/2013. (IX.27) önkormányzati rendeletének módosítása |
| Előterjesztő: | Dr. Puskásné dr. Szeghy Petra jegyző |
| Előterjesztést készítette: | Füle Mária |
| Előterjesztés száma: | 2. sz. |
| Az előterjesztés a jogszabályi feltételeknek megfelel: | dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Általános indokolás

Mórágy Község Önkormányzata 2020. január 1-től a Bonyhádi Közös Önkormányzati Hivatalhoz csatlakozott 123/2019. (XII.2.) számú határozata értelmében. A szervezeti változás miatt szükségessé vált Mórágy Község Önkormányzata Szervezeti és Működési Szabályzatának (továbbiakban: SzMSz) módosítása.

Részletes indokolás

1-2. §-hoz

A jelenleg hatályos SZMSZ 70. §- a szerint a polgármester és a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátását a Bátaapáti Közös Önkormányzati Hivatal látja. Mivel a Bátaapáti Közös Önkormányzati Hivatal 2019. december 31-ével megszűnt és önkormányzatunk a Bonyhádi Közös Önkormányzati Hivatalhoz csatlakozott, így ezen pont módosítására van szükség.

Kérem a Tisztelt Képviselő-testületet, hogy szíveskedjen a rendelet-tervezetet megvitatni és azt elfogadni.

Mórágy, 2020. január 13.

Dr. Puskásné dr. Szeghy Petra sk.   
jegyző

**Előzetes hatásvizsgálat, indoklás, véleményeztetés**

**Mórágy Község Önkormányzata képviselő-testületének**

**Szervezeti és Működési Szabályzatról szóló 12/2013. (IX.27.) önkormányzati rendeletének módosításáról – rendelet tervezethez**

1. **Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a Képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: nincs a módosítás csak a hatáskör gyakorlóját érinti.

- gazdasági hatása: kevésbé jelentős. A feladat kötelező önkormányzati feladat.

- költségvetési hatása: nincs

b) környezeti és egészségi következmények:

- nem jelentősek.

c) adminisztratív terheket befolyásoló hatások:

- a hivatal rendelkezik az adminisztratív tevékenységhez szükséges létszámmal.

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye: törvényességi észrevétel lehet

.

**A jogszabály alkalmazásához szükséges feltételek:**

- a személyi feltétel: rendelkezésre áll, a hivatal rendelkezik az adminisztratív tevékenységhez szükséges létszámmal

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: nincs.

**2. Indoklás**

A rendelet módosítását az alakuló ülésen meghozandó egyes döntés megalapozása teszi szükségessé.

**3. Véleményeztetés**

A rendelet-tervezetet véleményeztetési kötelezettség nem terheli.

Mórágy, 2020. január 13.

dr. Puskásné dr. Szeghy Petrask.

jegyző

**Mórágy Község Önkormányzata Képviselő-testületének**

**/2020. ( .) önkormányzati rendelete**

**Mórágy Község Önkormányzatának**

**Szervezeti és Működési Szabályzatáról szóló 12/2013. (IX.27.) önkormányzati rendeletének módosításáról** (tervezet)

Mórágy Község Önkormányzatának Képviselő-testülete az Alaptörvény 32. cikk (1) bekezdés d) pontjában és a (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 42. § 2. pontjában kapott felhatalmazás alapján a következőket rendeli el:

1. § Mórágy Község Önkormányzatának Szervezeti és Működési Szabályzatáról szóló 12/2013. (IX.27.) önkormányzati rendeletének (továbbiakban: rendelet) 70. § helyébe a következő rendelkezés lép:

„70.§ (1) A képviselő-testület az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására közös önkormányzati hivatalt hoz létre.

(2) A közös önkormányzati hivatal elnevezése: Bonyhádi Közös Önkormányzati Hivatal, melynek székhelye: 7150 Bonyhád, Széchenyi tér 12., Mórágyi Kirendeltsége: 7165 Mórágy, Alkotmány utca 3.

(3) Az (1) bekezdésben meghatározott feladatokat a Közös Önkormányzati Hivatal Bátaapáti, Bonyhádvarasd, Grábóc, Izmény, Kisdorog, Kismányok, Kisvejke, Mórágy, Mőcsény, Váralja településeken látja el.”

2. § (1) A rendelet 71.§-a hatályát veszti.

(2) A rendelet 7. számú függeléke tartalmazza a Bonyhádi Közös Önkormányzati Hivatal Szervezeti és Működési Szabályzatát.

3. § (1) E rendelet a kihirdetés napján lép hatályba.

(2) E rendelet a hatályba lépést követő harmadik napon hatályát veszti.

Mórágy, 2020. január 21.

Glöckner Henrik dr. Puskásné dr. Szeghy Petra

polgármester jegyző

A rendelet kihirdetésének napja: 2020. január……

dr. Puskásné dr. Szeghy Petra

jegyző